CELEX: 62018TN0396
Language: da
Date: 2018-06-29 00:00:00
Title: Sag T-396/18: Sag anlagt den 29. juni 2018 — ITSA mod Kommissionen

1.10.2018   
            
            
               DA
            
            
               Den Europæiske Unions Tidende
            
            
               C 352/36
            
         
      Sag anlagt den 29. juni 2018 — ITSA mod Kommissionen
      (Sag T-396/18)
      (2018/C 352/43)
      Processprog: fransk
      
         Parter
      
      
         Sagsøger: International Tax Stamp Association Ltd (ITSA) (Sunbury-on-Thames, Det Forenede Kongerige) (ved avocat F. Scanvic)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens delegerede forordning (EU) 2018/573 af 15. december 2017 om nøgleelementerne i aftaler om lagring af data, der indgås som led i et sporbarhedssystem for tobaksvarer, Kommissionens gennemførelsesforordning (EU) 2018/574 af 15. december 2017 om tekniske standarder for oprettelse og drift af et sporbarhedssystem for tobaksvarer og Kommissionens gennemførelsesafgørelse (EU) 2018/576 af 15. december 2017 om tekniske standarder for sikkerhedsfeatures på tobaksvarer annulleres.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et enkelt anbringende om tilsidesættelse af artikel 8 i WHO’s protokol om eliminering af ulovlig handel med tobaksvarer, der blev vedtaget i Seoul den 12. november 2012 og forbyder, at mærkning af tobaksvarer skal varetages af tobaksindustrien. Sagsøgeren er i denne henseende af den opfattelse, at nævnte protokol, selv om den endnu ikke er trådt i kraft, er blevet indgået og undertegnet af Den Europæiske Union, hvilket forbyder Den Europæiske Union at vedtage retsakter i strid hermed.
      Sagsøgeren har desuden anført, at Europa-Parlamentets og Rådets direktiv nr. 2014/40 af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT 2014, L 127, s. 1), på grundlag af hvilket den anfægtede forordning i det foreliggende tilfælde er blevet vedtaget, kan og skal fortolkes i overensstemmelse med ovennævnte protokol, uanset den omstændighed, at sidstnævnte ikke udtrykkeligt forbyder tobaksindustrien at varetage den omhandlede mærkning.
      Endelig vil nævnte direktiv, såfremt denne fortolkning ikke er mulig, være i strid med protokollen og således med EU-traktaterne.